اسرائیل میں مذہب

اسرائیل میں مذہب ملک کی مرکزی خصوصیت ہے جو اسرائیل کی ثقافت اور طرز زندگی کی تشکیل میں ایک اہم کردار ادا کرتا ہے۔ مذہب نے اسرائیل کی تاریخ میں مرکزی کردار ادا کیا ہے۔ اسرائیل دنیا کا واحد ملک ہے جہاں یہودیوں کی اکثریت ہے۔ اسرائیل مرکزی دفتر شماریات کے مطابق، 2011ء میں آبادی کے 75.4% یہودی، 20.6% عرب اور 4.1% اقلیتی گروہ تھے۔Haaretz Service (16-09-2009)۔ "Israel on eve of Rosh Hoshanah: Population hits 7.5m, 75.4% Jewish"۔ Haaretz. http://www.haaretz.com/hasen/spages/1115060.html ۔ اخذکردہ بتاریخ 2009-12-26. 2006ء میں اسرائيلی آبادی کی مذہبی وابستگی کے مطابق 74.7% یہودی، 17.7% مسلمان، 2.0% مسیحی اور 1.6% دروز، باقی 4.1% چھوٹی اقلیتیں سامریت اور بہائیت اور لا مذہب افراد پر مشتمل ہیں۔

اسرائیل کا آئین نہیں ہے۔ جب کہ اسرائيل کے بنیادی قوانین آئین کے متبادل کے طور پر لاگو ہیں جن کی رو سے اسرائیل "یہودی ریاست" ہے، ان بنیادی قوانین، مع کنیست کے قوانین، اسرائیل کی سپریم کورٹ کے فیصلے اور اسرائیل میں موجودہ قانون عامہ کے مختلف عناصر، ملک میں مذہبی آزادی کے لیے کچھ تحفظ فراہم کرتے ہیں۔ پیو ریسرچ سینٹر اسرائیل نے ان ممالک میں سے ایک کی حیثیت سے شناخت کی ہے جو مذہب پر "بڑی" پابندیاں رکھتی ہیں،  اور یہودیوں کے غیر آرتھوڈوکس عقیدے پر حدیں موجود ہیں۔"U.S. Department of State: 2012 Report on International Religious Freedom: Israel and The Occupied Territories (20 مئی، 2013)"http://www.state.gov/j/drl/rls/irf/2012/nea/208392.htm کچھ اہم تبدیلیوں کے ساتھ۔، غیر یہودی برادریوں کی قانونی رہائش عثمانی اور برطانوی انتظامیہ کے طرز عمل کے مطابق ہیں۔ اسرائیلی قانون باضابطہ پانچ مذاہب کو تسلیم کرتا ہے، ابراہیمی مذاہب کی تمام شاخیں: یہودیت، مسیحیت، اسلام، دروز اور بہائیت۔ مزید، یہ قانون مسیحیت کے دس فرقوں: رومنی، آرمینیائی، میرونائیٹ، مشرقی کاتھولک کلیسیا، شامی اور کلدانی کاتھولک کلیسیا; مشرقی راسخ الاعتقاد کلیسیا یونانی راسخ الاعتقاد کلیسیا; اورینٹل راسخ الاعتقادی سریانی راسخ الاعتقاد کلیسیا; آرمینیائی رسولی کلیسیا; اور انگلیکانیت کو باضابطہ تسلیم کرتا ہے۔
مذہبی گروہوں کے درمیان میں تعلقات - یہودیوں اور غیر یہودیوں کے درمیان، مسلمانوں اور مسیحیوں کے درمیان میں اور یہودیت کے مختلف فرقوں کے درمیان، جیسے آرتھوڈوکس، اصلاح پسندوں اور قدامت پرستوں کے درمیان میں تعلقات اکثر کشیدگی کا شکار ہیں۔

 مذہبی گروہ 
 یہودیت 

اسرائيل میں اکثریت یہودیوں کی ہے،  2015ء کے آخر تک اسرائیلی یہود اسرائیل کی کل آبادی کا 74.9% تھے۔

 راسخ الاعتقاد 

حریدی یہودیت جسے بعض اوقات خریدی (جمع حریدیت یا خریدیت) بنیاد پرست یہودیت کی ایک بڑی شاخ ہے جو موجودہ دور کے سیکولر رحجان کی نفی کرتا ہے۔ اس کے اراکین کو انتہائی بنیاد پرست یا انگریزی میں الٹرا آرتھوڈاکس کہا جاتا ہے حالانکہ اس کے بہت سے اراکین اس اصطلاح کو منفی سمجھتے ہیں۔ حریدی خود کو مصدقہ یہودیوں میں سب سے زیادہ مذہبی گردانتے ہیں تاہم دیگر فرقے اس بات کو تسلیم نہیں کرتے۔: "One of the main sources of power enabling Haredi Jews' extreme behavior is the Israeli public's widely held view that their way of life represents traditional Judaism, and that when it comes to Judaism, more radical means more authentic. This is among the most strongly held and unfounded myths in Israel society."

حریدی لوگ زیادہ تر اسرائیل، شمالی امریکا اور مغربی یورپ میں آباد ہیں۔ دنیا بھر میں ان کی کل تعداد کا تخمینہ پندرہ سے اٹھارہ لاکھ کے درمیان میں ہے اور چونکہ یہ لوگ بین المذاہب شادی کے خلاف ہیں اور ان کی شرح پیدائش زیادہ ہے، اس لیے ان کی تعداد مسلسل بڑھ رہی ہے۔ اس کے علاوہ بال تشووا تحریک کے نتیجے میں غیر مذہبی یہودی بھی ان میں شامل ہو رہے ہیں۔: "This movement began in the US, but is now centred in Israel, where, since 1967, many thousands of Jews have consciously adopted an ultra-Orthodox lifestyle.": "Many of the Ultra-Orthodox Jews living in Brooklyn are baaley tshuva, Jews who have gone through a repentance experience and have become Orthodox, though they may have been raised in entirely secular Jewish homes."Returning to Tradition: The Contemporary Revival of Orthodox Judaism, By M. Herbert Danzger: "A survey of Jews in the New York metropolitan area found that 24% of those who were highly observant … had been reared by parents who did not share such scruples. […] The ba'al t'shuva represents a new phenomenon for Judaism; for the first time there are not only Jews who leave the fold … but also a substantial number who "return"۔ p. 2; and: "Defined in terms of observance, then, the number of newly Orthodox is about 100,000." p. 193.

 ربی اعظم اسرائیل 

ربی اعظم اسرائیل اسرائیل کا ایک قانونی منصب ہے جس پر فائز شخص دنیائے یہود کا روحانی و فقہی پیشوا ہوتا ہے اور ربی اعظم کہلاتا ہے۔ سنہ 1921ء میں برطانوی انتداب نے فلسطین میں اس منصب کو قائم کیا اور ربی اسحق کوک پہلے ربی اعظم بنے۔ اس منصب کے لیے بیک وقت دو افراد سفاردی یہودیوں سے ایک اور اشکنازی یہودیوں سے ایک منتخب کیے جاتے ہیں۔موسوعة اليهود واليهودية، المسيري، جلد ہفتم ربی اعظم کے ذمہ دنیا بھر میں بسنے والے یہودیوں کی جانب سے آنے والے استفتا کا جواب نیز یہود کے مذہبی و عائلی معاملات مثلاً نکاح، طلاق، حلال غذا وغیرہ میں فتوے دینے کی ذمہ داری ہوتی ہے۔ اس منصب کی مدت کار دس برس ہے۔

 مسیحیت 

مسیحیت اسرائیل میں بڑے مذاہب میں سے ایک ہے۔ 2016ء کے اعداد و شمار کے مطابق اسرائیل کی کل آبادی میں سے 169,000 مسیحی ہیں جو 2.0% بنتے ہیں۔ ان میں 133,000 مسیحی عرب شامل ہیں، جن کی اکثریت (اسرائیلی مسیحیوں میں سے 60%) کا تعلق رومی ملکینی کاتھوک کلیسیا سے یا یروشلم کے رومی راسخ الاعتقاد کلیسیا سے ہے، اس کے ساتھ ساتھ لاطینی کلیسیا، مارونی، قبطی اور پروٹسٹنٹ ہیں، تقریباً 25،000 سویت اتحاد کے راسخ الاعتقاد روسی مسیحی (روسی راسخ الاعتقاد کلیسیا) اور قلیل تعداد میں اشوری اور آرمینیائی مسیحی ہیں۔ اسرائیلیوں کی ایک مخصوص تعداد مسیحانہ یہودیت پر کاربند ہے، عام طور پر اسے مسیحیت کا اجتماع نقیضین سمجھا جاتا ہے، اس کے پیروکاروں کی تعداد جن کی تعداد ہزاروں میں ہے، لیکن درست تعداد کا علم نہیں۔

اسرائيلی مسیحیوں میں سے 80 فیصد عرب مسیحی ہیں، جو تاریخی طور پر پڑوسی لبنان، شام اور فلسطینی مسیحیوں کے ساتھ جڑے ہوئے ہیں۔ 1،000 قبائلی مسیحیوں کی ایک برادری اسرائیل میں موجود ہے، اگرچہ ان کی عرب شناخت متنازع ہے لیکن ان کا اندراج عرب مسیحیوں کے طور پر کیا جا رہا ہے۔ مسیحی عرب اسرائیل کے تعلیم یافتہ گروہوں میں سے ایک ہے۔
اخبار معاریف نے مسیحی عربوں کو اسرائیل میں تعلیم کے میدان میں سب سے کامیاب قوم قرار دیا ہے۔

 اسلام 

اسلام اسرائیل کا ایک بڑا مذہب ہے، جس کی بڑی آبادی اسرائیلی کے عرب شہریوں پر مشتمل ہے۔ مسلمان اسرائیلی آبادی کا 17.4٪ ہیں۔Israel ۔ CIA Factbook یہ اسرائیل میں مذہبی افراد کی یہودیوں کے بعد دوسری بڑی تعداد ہے۔

سعودی عرب کے شہروں مکہ مکرمہ و مدینہ منورہ کے بعد یروشلم شہر اسلام میں تیسرا مقدس شہر ہے۔ یروشلم میں ہی حرم قدسی شریف ہے، جہاں سے محمد صلی اللہ علیہ و آلہ و سلم کو جنت کی سیر کے لیے لے جایا گیا۔ یہ عقیدہ مسلمانوں کے لیے مسجد اقصٰی اور قبۃ الصخریٰ کو تقدیس عطا کرتا ہے۔ اسلامی وقف جو اس مقام کا نگران ادارہ ہے اس کی طرف سے، صرف مسلمانوں کو ہی حرم قدسی (جسے یہودی ہیکل دوم کا نام دیتے ہیں) میں باجماعت عبادت (نماز) کی اجازت ہے۔

 دروز 

دروز اسرائیل کی عربی النسل اقلیت کا ایک منفرد شناخت کا حامل مذہبی گروہ ہے۔ 5 facts about Israeli Druze, a unique religious and ethnic group | Pew Research Center سنہ 2012ء میں اسرائیل میں رہنے والے دروزوں کی کل تعداد 130600 تھی۔ گوکہ ان کا عقیدہ اسماعیلی مذہب سے وجود میں آیا ہے مگر ان کو مسلمان تصور نہیں کیا جاتا ہے۔ سنہ 1957ء میں حکومت اسرائیل نے دروزی رہنماؤں کی درخواست پر ان کو ایک الگ نسلی گروہ کی شناخت دی۔ دروز عربی زبان بولتے ہیں، اسرائیل کے باشندے ہیں اور اسرائیلی دفاعی فوج میں خدمات انجام دیتے ہیں۔ اس گروہ کے کئی ارکان کو اسرائیل کی سیاست میں اہم عہدے عطا کیے گئے ہیں۔Religious Freedoms: Druze۔ Theisraelproject.org. اخذکردہ بتاریخ on 2012-01-23.  اسرائیل کے اعلان آزادی سے قبل دروز کو ایک علاحدہ مذہبی گروہ کے طور پر شناخت نہیں ملی تھی اور ان کے ساتھ امتیازی سلوک ہوتا تھا۔  اس وقت وہ ملک کے شمالی میں حصے میں رہتے تھے۔

 مذاہب کا حجم بلحاظ سال 

مردم شماری کے نتائج ہزاروں میں ہیں۔

سالدروز%مسیحی%مسلمان%یہود%کل1948ء………758.7…1950ء15.01.0936.02.63116.18.471,203.087.801,370.1196023.31.0849.62.31166.37.731,911.388.882,150.4197035.91.1975.52.50328.610.872,582.085.443,022.1198050.71.2989.92.29498.312.713,282.783.713,921.7199082.61.71114.72.38677.714.053,946.781.854,821.72000103.81.63135.12.12970.015.234,955.477.806,369.32010127.51.66153.41.991,320.517.165,802.475.407,695.12011129.81.66155.11.981,354.317.285,907.575.387,836.62012131.51.65158.41.981,387.517.385,999.675.147,984.52013133.41.64160.91.981,420.317.466,104.575.048,134.52014135.41.63163.51.971,453.817.526,219.274.968,296.9
|-
|2015
|137.3
|1.62
|165.9
|1.96
|1,488.0
|17.58
|6,334.5
|74.84
|8,463.42016139.31.61168.31.951,524.017.666,446.174.718,628.6
|-
|2017
|141.2
|1.60
|171.9
|1.95
|1,561.7
|17.75
|6,554.5
|74.50
|8,797.9

2011ء میں، غیر عرب مسیحیوں کا تخمینہ 25,000 تھا، جب وہ "یہودی اور دیگر" کے طور پر شمار کیے گئے تھے۔Juni Mansur (2012) Arab Christians in Israel. Facts, Figures and Trends۔ Dyar. ۔ pp.13,20

 مزید دیکھیے 

 اسرائیلی ثقافت

 حوالہ جات 

 حواشی 

 کتابیات 
 Leibman, Charles S. Religious and Secular: Conflict and Accommodation Between Jews in Israel. AVICHAI, 1990
 Leibman, Charles S. and Elihu Katz, eds. The Jewishness of Israelis: Responses to the Guttman Report. SUNY Press, 1997
 Mazie, Steven V. Israel's Higher Law: Religion and Liberal Democracy in the Jewish State. Lexington Books, 2006

 بیرونی روابط 
 The Israel Project: Religious Freedom in Israel: A Fundamental Guarantee
 Israel: Religion and Society
 Pluralism: Synagogue and the State of Israel
 M. Avrum Ehrlich, Past, Present and Future Developments of Arab Christianity in the Holy Land

زمرہ:اسرائیل میں مذہب
زمرہ:اسرائیلی ثقافت
زمرہ:اسرائیلی معاشرہ
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
زمرہ:اسرائیلی قانون
زمرہ:آبادیات اسرائیل